Η **Εθνική Λαϊκή Συνείδηση** (**Ε.ΛΑ.ΣΥΝ.**) ήταν ακροδεξιό εθνικιστικό πολιτικό κόμμα το οποίο ιδρύθηκε το 2019 από τον Γιάννη Λαγό. Τον Φεβρουάριο του 2023, η Ε.ΛΑ.ΣΥΝ. ανέστειλε τη λειτουργία της.

Ιστορικό
--------

Η Εθνική Λαϊκή Συνείδηση ιδρύθηκε από τον ανεξάρτητο ευρωβουλευτή, προερχόμενο από τη Χρυσή Αυγή, Γιάννη Λαγό.

Στις 9 Νοεμβρίου 2019 - ημέρα που επιλέχθηκε για το συμβολικό της νόημα - πραγματοποιήθηκε η Ιδρυτική Συνδιάσκεψη του κόμματος, στην οποία παρευρέθηκαν οι πρώην βουλευτές Παναγιώτης Ηλιόπουλος, Γιώργος Γερμενής και Σωτηρία Βλάχου καθώς και άλλα στελέχη που είχαν αποχωρήσει από τη Χρυσή Αυγή. Στο κόμμα συμμετέχουν και άτομα του ευρύτερου εθνικιστικού χώρου, μεταξύ άλλων το Ενωτικό Μέτωπο Ελληνικής Ιδεολογίας Συμπατριωτών του Κωνσταντίνου Πλεύρη. Στη Συνδιάσκεψη παρουσιάστηκε η Ιδρυτική Διακήρυξη του κόμματος και πραγματοποιήθηκαν εκλογικές διαδικασίες, μέσα από τις οποίες αναδείχθηκε πρόεδρος ο Γιάννης Λαγός και το Συντονιστικό Συμβούλιο.

Το Μάιο του 2020 ανακοινώθηκε η συμπόρευση της Ε.ΛΑ.ΣΥΝ. με τη Λαϊκή Ελληνική Πατριωτική Ένωση, ενώ τον Σεπτέμβριο του ίδιου έτους το κόμμα εντάχθηκε στο ευρωπαϊκό κόμμα της Συμμαχίας για την Ειρήνη και την Ελευθερία.

Τον Δεκέμβριο του ίδιου έτους ανακοινώθηκε η δημιουργία συνασπισμού από την Ε.ΛΑ.ΣΥΝ. τη Λαϊκή Ελληνική Πατριωτική Ένωση (Λ.Ε.Π.ΕΝ.), τους Σπαρτιάτες, το Ενωτικό Μέτωπο Ελληνικής Ιδεολογίας Συμπατριωτών (Ε.Μ.Ε.Ι.Σ.), την Πρώτη Γραμμή και τη Λαϊκή Κίνηση Πολιτών (ΛΑ.ΚΙ.Π.) με την προοπτική κοινής εκλογικής καθόδου και με την ονομασία Κ.Υ.Μ.Α. Ελληνισμού.

Τον Μάρτιο του 2021, κατόπιν συνεδρίασης του Συντονιστικού Συμβουλίου και σύμφωνης γνώμης του Γιάννη Λαγού, την προεδρία του κόμματος ανέλαβαν από κοινού οι Γιώργος Λουκάκος και Γιάννης Ζωγράφος. Ο Γιάννης Λαγός ορίστηκε επίτιμος πρόεδρος του κόμματος.

Το Νοέμβριο του 2021 η Ε.ΛΑ.ΣΥΝ. ανακοίνωσε την αποχώρηση της από το Κ.Υ.Μ.Α. Ελληνισμού.

Στις 10 Φεβρουαρίου του 2023, ανακοινώθηκε η αναστολή λειτουργίας της Ε.ΛΑ.ΣΥΝ..

Παραπομπές
----------

1. 1 2  Νέο εθνικιστικό κόμμα ιδρύει ο Γιάννης Λαγός, *newpost.gr*, 05/11/2019.
2. ↑  «Βόμβα»! Ιδρύεται νέο κόμμα στα… άκρα δεξιά – Πώς θα ονομάζεται[*νεκρός σύνδεσμος*], *paraskhnio.gr*, 05/11/2019.
3. ↑
4. ↑  «Ο Γιάννης Λαγός εντάχθηκε στην ομάδα της παράταξης APF στο ευρωκοινοβούλιο». *www.pronews.gr*. Ανακτήθηκε στις 21 Μαρτίου 2021.
5. ↑
6. ↑  Ανεξαρτητοποιείται ο Γιάννης Λαγός από τη Χρυσή Αυγή, *Πρώτο Θέμα*, 13/07/2019.
7. ↑  Νέο κόμμα ιδρύει το Σάββατο ο Γιάννης Λαγός Αρχειοθετήθηκε 2020-08-12 στο Wayback Machine. *Sputnik Ελλάδα*, 05/11/2019.
8. ↑  Νέο εθνικιστικό κόμμα ιδρύει ο Γιάννης Λαγός
9. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 22 Δεκεμβρίου 2022. Ανακτήθηκε στις 10 Ιουλίου 2022.
10. ↑  Γιάννης Μπασκάκης, Ο Πλεύρης, ο Λαγός και τα... φίδια, *Η Εφημερίδα των Συντακτών*, 13/11/2019.
11. ↑  Νέο κόμμα από Λαγό-«Καιάδα»-Ηλιόπουλο - Με τις «ευλογίες» του πατρός Πλεύρη, *Το Ποντίκι*, 05/11/2019.
12. ↑  «Ανακοίνωση συνεργασίας ΕΛΑΣΥΝ-ΛΕΠΕΝ». Αρχειοθετήθηκε από το πρωτότυπο στις 18 Μαΐου 2020. Ανακτήθηκε στις 1 Οκτωβρίου 2020.
13. ↑  Η ΕΛΑΣΥΝ στο APF
14. ↑  MM (21 Δεκεμβρίου 2020). «ΙΣΧΥΣ ΕΝ ΤΗ ΕΝΩΣΕΙ • ΕΛΑΣΥΝ». *ΕΛΑΣΥΝ*. Αρχειοθετήθηκε από το πρωτότυπο στις 21 Δεκεμβρίου 2020. Ανακτήθηκε στις 22 Δεκεμβρίου 2020.
15. ↑  MM (31 Μαρτίου 2021). «ΔΕΛΤΙΟ ΤΥΠΟΥ • ΕΛΑΣΥΝ». *ΕΛΑΣΥΝ*. Αρχειοθετήθηκε από το πρωτότυπο στις 21 Μαΐου 2021. Ανακτήθηκε στις 21 Μαΐου 2021.
16. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Απριλίου 2023. Ανακτήθηκε στις 9 Φεβρουαρίου 2022.
17. ↑  «Ε.ΛΑ.ΣΥΝ.: Δελτίο Τύπου - Αναστολή λειτουργιας». Αρχειοθετήθηκε από το πρωτότυπο στις 3 Ιουνίου 2023. Ανακτήθηκε στις 10 Μαΐου 2023.

Εξωτερικοί σύνδεσμοι
--------------------

* Επίσημη ιστοσελίδα Αρχειοθετήθηκε 2019-12-20 στο Wayback Machine.